Glo geen Derby-Lewis-aansoek ontvang | Maroela Media
Glo geen Derby-Lewis-aansoek ontvang
Die departement van korrektiewe dienste het Donderdag ontken dat Clive Derby-Lewis se vrou of prokureur 'n aansoek om mediese parool ingedien het.
"Die departement het 'n onvoltooide aansoek om mediese parool ontvang en wag vir die volledige vorm," het Manelisi Wolela, woordvoerder vir die departement, in 'n verklaring gesê. "Die departement ontken die bewering dat die prokureurs aansoek om mediese parool ingedien het en nog nie enige terugvoer ontvang het nie."
Marius Coertze, Derby-Lewis se prokureur, het vroeër gesê hy sal die hof nader indien die departement nie voor die einde van die week 'n besluit neem oor die aansoek nie, het die Citizen Woensdag berig.
Coertze en Wolela was Donderdag nie vir verdere kommentaar beskikbaar nie.
Wolela het gesê Derby-Lewis se vrou Gaye het op 2 Mei 'n aansoek om mediese parool ingedien, maar die vorm was nie volledig voltooi nie, en dit is aan haar teruggestuur. Die departement het glo daarna met haar en haar prokureur vergader.
"Die departement beskik tans nie oor enige aansoek om mediese parool of vorm van enige persoon wat namens hom optree of wat direk van hom af gekom het nie," het Wolela bygevoeg.
Derby-Lewis (78) is skuldig bevind aan sameswering om SAKP-leier Chris Hani te vermoor, nadat hy die vuurwapen aan die Poolse immigrant Janusz Walus beskikbaar gestel het. Hani is op 10 April 1993 in die oprit van sy huis in Boksburg aan die Oos-Rand vermoor. Derby-Lewis het reeds meer as 20 jaar van sy 25 jaar lange vonnis uitgedien.
Michael Masutha, minister van justisie, het op 9 Junie aan verslaggewers in Pretoria gesê Derby-Lewis het 'n positiewe aanbeveling vir vrylating om parool ontvang. Wolela het egter verduidelik dat dit na parool en nie mediese parool nie, verwys. Walus het glo dieselfde aanbeveling ontvang. Daar is nog nie 'n besluit oor die twee mans se parool geneem nie. -SAPA
Chris Hani Clive Derby-Lewis Janusz Walus
Jagtragedie: Seun deur maatskaplike werkers geëvalueer
Onderwyser en leerling by Kaapstad-skool geskiet
EEN woord, net een woord wat nie gemeld was nie, en dit veroorsaak die vertraging – almal van ons WEET, hulle wil Oom Clive daar binne hou en dat hy tot hy sy laaste asem uitblaas, dit in die tronk moet doen – VERAGTELIK EN ONMENSLIK !
Maar ek, ek sal NIE ophou bid vir sy vrylating nie !
Mag mens die woorde "moedswillig. en onnosel" gebruik ?Ek verwys geensins na Oom Clive se eggenote of regsadviseur nie.
Malema het reeds lankal laat val dat Thabo Mbeki deel was van die komplot om Hani uit te haal omrede Hani 'n sterker aansien onder die kommuniste geniet het as Mbeki.Ook is dit 'n voldwonge feit dat hulle hom NOOIT sal vrylaat nie omrede hulle vrees dat hy dinge gaan kwytraak aan die media as hy buite is wat die ANC gaan skud want hy weet te vee l van die komplot. Waluzs is gebruik in 'n "lone nut" black ops" operasie- soos die twee sg. moordenaars gebruik is om van terreblanche ontslae te raak- OOK omrede Terreblanche 'n politieke… Lees meer »